History of the Later Han/卷71

卷七十一　　皇甫嵩朱俊列傳第六十一

皇甫嵩　朱儶

皇甫嵩 Huangfu Song
皇甫嵩字義真，安定朝那人，度遼將軍規之兄子也. 父節，雁門太守. 嵩少有文武志介，好《詩》、《書》，習弓馬. 初舉孝廉、茂才. 太尉陳蕃、大將軍竇武連辟，並不到. 靈帝公車征為議郎，遷北地太守.

初，钜鹿張角自稱「大賢良師」，奉事黃、老道，畜養弟子，跪拜首過，符水F550說以療病，病者頗愈，百姓信向之. 角因遣弟子八人使于四方，以善道教化天下，轉相誑惑. 十餘年間，眾徒數十萬，連結郡國，自青、徐、幽、冀、荊、楊、兗、豫八州之人，莫不畢應. 遂置三十六萬. 方猶將軍號也. 大方萬余人，小方六七千，各立渠帥. 訛言「蒼天已死，黃天當立，歲在甲子，天下大吉」. 以白土書京城寺門及州郡官府，皆作「甲子」字. 中平元年，大方馬元義等先收荊、楊數萬人，期會發於鄴. 元義素往來京師，以中常侍封諝、徐奉等為內應，約以三月五日內外俱起. 未及作亂，而張角弟子濟南唐周上書告之，於是車裂元義於洛陽. 靈帝以周章下三公、司隸，使鉤盾令周斌將三府掾屬，案驗宮省直衛及百姓有事角道者，誅殺千餘人，推考冀州，逐捕角等. 角等知事已露，晨夜馳敕諸方，一時俱起. 皆著黃巾為標幟，時人謂之「黃巾」，亦名「蛾賊」. 殺人以祠天. 角稱「天公將軍」，角弟寶稱「地公將軍」，寶弟梁稱「人公將軍」. 所在燔燒官府，劫略聚邑，州郡失據，長吏多逃亡. 旬日之間，天下回應，京師震動.

詔敕州郡修理攻守，簡練器械，自函谷、大穀、廣城、伊闕、B139轅、旋門、孟津、小平津諸關，並置都尉. 召群臣會議. 嵩以為宜解黨禁，益出中藏錢、西園廄馬，以班軍士. 帝從之. 於是發天下精兵，博選將帥，以嵩為左中郎將，持節，與右中郎將朱俊，共發五校、三河騎士及募精勇，合四萬餘人，嵩、俊各統一軍，共討潁川黃巾.

俊前與賊波才戰，戰敗，嵩因進保長社. 波才引大眾圍城，嵩兵少，軍中皆恐，乃召軍吏謂曰：「兵有奇變，不在眾寡. 今賊依草結營，易為風火. 若因夜縱燒，必大驚亂. 吾出兵擊之，四面俱合，田單之功可成也. 」其夕遂大風，嵩乃約敕軍士皆束苣乘城，使銳士間出圍外，縱火大呼，城上舉燎應之，嵩因鼓而奔其陣，賊驚亂奔走. 會帝遣騎都尉曹操將兵適至，嵩、操與朱俊合兵更戰，大破之，斬首數萬級. 封嵩都鄉侯. 嵩、俊乘勝進討汝南、陳國黃巾，追波才于陽翟，擊彭脫于西華，並破之. 餘賊降散，三郡悉平.

又進擊東郡黃巾卜己於倉亭，生擒蔔己，斬首七千餘級. 時，北中郎將盧植及東中郎將董卓討張角，並無功而還，乃詔嵩進兵討之. 嵩與角弟梁戰于廣宗. 梁眾精勇，嵩不能克. 明日，乃閉營休士，以觀其變. 知賊意稍懈，乃潛夜勒兵，雞鳴馳赴其陣，戰至晡時，大破之，斬梁，獲首三萬級，赴河死者五萬許人，焚燒車重三萬餘兩，悉虜其婦子，系獲甚眾. 角先已病死，乃剖棺戮屍，傳首京師.

嵩複與钜鹿太守馮翊郭典攻角弟寶于下曲陽，又斬之. 首獲十余萬人，築京觀于城南. 即拜嵩為左車騎將軍，領冀州牧，封槐裏侯，食槐裏、美陽兩縣，合八千戶.

以黃巾既平，故改年為中平. 嵩奏請冀州一年田租，以贍饑民，帝從之. 百姓歌曰：「天下大亂兮市為墟，母不保子兮妻失夫，賴得皇甫兮複安居. 」嵩溫恤士卒，甚得眾情，每軍行頓止，須營幔修立，然後就舍帳. 軍士皆食，己乃嘗飯. 吏有因事受賂者，嵩更以錢物賜之，吏懷慚，或至自殺.

嵩既破黃巾，威震天下，而朝政日亂，海內虛困. 故信都令漢陽閻忠幹說嵩曰：「難得而易失者，時也；時至不旋踵者，幾也. 故聖人順時而動，智者因幾以發. 今將軍曹難得之運，蹈易駭之機，而踐運不撫，臨機不發，將何以保大名乎？」嵩曰：「何謂也？」忠曰：「天道無親，百姓與能. 今將軍受鉞于暮春，收功於末冬. 兵動若神，謀不再計，摧強易於折枯，消堅甚于湯雪，旬月之間，神兵電埽，封屍刻石，南向以報，威德震本朝，風聲馳海外，雖湯、武之舉，未有高將軍者也. 今身建不賞之功，體兼高人之德，而北面庸主，何以求安乎？」嵩曰：「夙夜在公，心不忘忠，何故不安？」忠曰：

不然. 昔韓信不忍一餐之遇，而棄三分之業，利劍已揣其喉，方發悔毒之歎者，機失而謀乖地. 今主上勢弱于劉、項，將軍權重于淮陰，指捴足以振風雲，叱吒可以興雷電. 赫然奮發，因危抵頹，崇恩以綏先附，振武以臨後服，征冀方之士，動七州之眾，羽檄先馳于前，大軍響振於後，蹈流漳河，飲馬孟津，誅閹官之罪，除群凶之積，雖僮兒可使奮拳以致力，女子可使褰裳以用命，況厲熊羆之卒，因迅風之勢哉！功業已就，天下已順，然後請呼上帝，示以天命，混齊六合，南面稱制，移寶器於將興，推亡漢於已墜，實神機之至會，風發之良時也. 夫既朽不雕，衰世難佐. 若欲輔難佐之朝，雕朽敗之木，是猶逆阪走丸，迎風縱棹，豈雲易哉？且今豎宦群居，同惡如市，上命不行，權歸近習，昏主之下，難以久居，不賞之功，讒人側目，如不早圖，後悔無及.

嵩懼曰：「非常之謀，不施于有常之勢. 創圖大功，豈庸才所致. 黃巾細孽，敵非奏、項，新結易散，難以濟業. 且人未忘主，天不祐逆. 若虛造不冀之功，以速朝夕之禍，孰與委忠本朝，守其臣節. 雖雲多讒，不過放廢，猶有令名，死且不朽. 反常之論，所不敢聞. 」忠知計不用，因亡去.

會邊章、韓遂作亂隴右，明年春，詔嵩回鎮長安，以衛園陵. 章等遂複入寇三輔，使嵩因討之.

初，嵩討張角，路由鄴，見中常侍趙忠舍宅逾制，乃奏沒入之. 又中常侍張讓私求錢五千萬，嵩不與，二人由此為憾，奏嵩連戰無功，所費者多. 其秋徴還，收左車騎將軍印綬，削戶六千，更封都鄉侯，二千戶.

五年，涼州賊王國圍陳倉，複拜嵩為左將軍，督前將軍董卓，各率二萬人拒之. 卓欲速進赴陳倉，嵩不聽. 卓曰：「智者不後時，勇者不留決. 速救則城全，不救則城滅，全、滅之勢，在於此也. 」嵩曰：「不然，百戰百勝，不如不戰而屈人之兵. 是以先為不可勝，以待敵之可勝. 不可勝在我，可勝在彼. 彼守不足，我攻有餘. 有餘者動於九天之上，不足者陷於九地之下. 今陳倉雖小，城守固備，非九地之陷也. 王國雖強，而攻我之所不救，非九天之勢也. 夫勢非九天，攻者受害；陷非九地，守者不拔. 國今已陷受害之地，而陳倉保不拔之城，我可不煩兵動眾，而取全勝之功，將何救焉！」遂不聽. 王國圍陳倉，自冬迄春，八十餘日，城堅守固，竟不能拔. 賊眾疲敝，果自解去. 嵩進兵擊之. 卓曰：「不可. 兵法，窮寇勿追，歸眾勿迫. 今我追國，是迫歸眾，追窮寇也. 困獸猶鬥，蜂蠆有毒，況大眾乎！」嵩曰：「不然. 前吾不擊，避其銳民. 今而擊之，待其衰也. 所擊疲師，非歸眾也. 國眾且走，莫有鬥志. 以整擊亂，非窮寇也. 」遂獨進擊之，使卓為後拒. 連戰大破之，斬首萬余級，國走而死. 卓大慚恨，由是忌嵩.

明年，卓拜為並州牧，詔使以兵委嵩，卓不從. 嵩從子酈時在軍中，說嵩曰：「本朝失政，天下倒懸，能安危定傾者，唯大人與董卓耳. 今怨隙已結，勢不俱存. 卓被詔委兵，而上書自請，此逆命也. 又以京師昏亂，躊躇不進，此懷奸也. 且其凶戾無親，將士不附. 大人今為元帥，杖國威以討之，上顯忠義，下除凶害，此桓、文之事也. 」嵩曰：「專命雖罪，專誅亦有責也. 不如顯奏其事，使朝廷裁之. 」於是上書以聞. 帝讓卓，卓又增怨於嵩. 及後秉政，初平元年，乃征嵩為城門校尉，因欲殺之. 嵩將行，長史梁衍說曰：「漢室微弱，閹豎亂朝，董卓雖誅之，而不能盡忠于國，遂複寇掠京邑，廢立從意. 今征將軍，大則危禍，小則困辱. 今卓在洛陽，天子來西，以將軍之眾，精兵三萬，迎接至尊，奉令討逆，發命海內，徵兵群帥，袁氏逼其東，將軍迫其西，此成禽也. 」嵩不從，遂就征. 有司承旨，奏嵩下吏，將遂誅之.

嵩子堅壽與卓素善，自長安亡走洛陽，歸投于卓. 卓方置酒歡會，堅壽直前質讓，責以大義，叩頭流涕. 坐者感動，皆離席請之. 卓乃起，牽與共坐. 使免嵩囚，複拜嵩議郎，遷禦史中丞. 及卓還長安，公卿百官迎謁道次. 卓風令禦史中丞以下皆拜以屈嵩，既而抵手言曰：「義真D574未乎？」嵩笑而謝之，卓乃解釋.

及卓被誅，以嵩為征西將軍，又遷車騎將軍. 其年秋，拜太尉，冬，以流星策免. 複拜光祿大夫，遷太常. 尋李C765作亂，嵩亦病卒，贈驃騎將軍印綬，拜家一人為郎.

嵩為人愛慎盡勤，前後上表陳諫有補益者五百餘事，皆手書毀草，不宣於外. 又折節下士，門無留客. 時人皆稱而附之.

堅壽亦顯名，後為侍中，辭不拜，病卒.

朱儶 Zhu Jun
朱俊字公偉，會稽上虞人也. 少孤，母嘗販繒為業. 俊以孝養致名，為縣門下書佐，好義輕財，鄉閭敬之. 時，同郡周規辟公府，當行，假郡庫錢百萬，以為冠幘費，而後倉卒督責，規家貧無以備，俊乃竊母繒帛，為規解對. 母既失產業，深恚責之. 俊曰：「小損當大益，初貧後富，必然理也. 」

本縣長山陽度尚見而奇之，薦于太守韋毅，稍曆郡職. 後太守尹端以俊為主簿. 熹平二年，端坐討賊許昭失利，為州所奏，罪應棄市. 俊乃贏服間行，輕齎數百金到京師，賂主章吏，遂得刊定州奏，故端得輸作左校. 端喜於降免而不知其由，俊亦終無所言.

後太守徐珪舉俊孝廉，再遷除蘭陵令，政有異能，為東海相所表. 會交阯部群賊並起，牧守軟弱不能禁. 又交阯賊梁龍等萬餘人，與南海太守孔芝反叛，攻破郡縣. 光和元年，即拜俊交阯刺史，令過本郡簡募家兵及所調，合五千人，分從兩道而入. 既到州界，按甲不前，先遣使詣郡，觀賊虛實，宣揚威德，以震動其心；既而與七郡兵俱進逼之，遂斬梁龍，降者數萬人，旬月盡定. 以功封都亭侯，千五百戶，賜黃金五十斤，征為諫議大夫.

及黃巾起，公卿多薦俊有才略，拜為右中郎將，持節，與左中郎將皇甫嵩討潁川、汝南、陳國諸賊，悉破平之. 嵩乃上言其狀，而以功歸俊，於是進封西鄉侯，遷鎮賊中郎將.

時，南陽黃巾張曼成起兵，稱「神上使」，眾數萬，殺郡守褚貢，屯宛下百餘日. 後太守秦頡擊殺曼成，賊更以趙弘為帥，眾浸盛，遂十余萬，據宛城. 俊與荊州刺史徐DA78及秦頡合兵萬八千人圍弘，自六月至八月不拔. 有司奏欲征俊. 司空張溫上疏曰：「昔秦用白起，燕任樂毅，皆曠年曆載，乃能克敵. 俊討潁川，以有攻效，引師南指，方略已設，臨軍易將，兵家有忌，宜假日月，責其成功. 」靈帝乃止. 俊因急擊弘，斬之.

賊余帥韓忠複據宛拒俊. 俊兵少不敵，乃張圍結壘，起土山以臨城內，因鳴鼓攻其西南，賊悉眾赴之. 俊自將精卒五千，掩其東北，乘城而入. 忠乃退保小城，惶懼乞降. 司馬張超及徐DA78、秦頡皆欲聽之. 俊曰：「兵有形同而勢異者. 昔秦、項之際，民無定主，故賞附以勸來耳. 今海內一統，唯黃巾造寇，納降無以勸善，討之足以懲惡. 今若受之，更開逆意，賊利則進戰，鈍則乞降，縱敵長寇，非良計也. 」因急攻，連戰不克. 俊登土山望之，顧謂張超曰：「吾知之矣. 賊今週邊周固，內營逼急，乞降不受，欲出不得，所以死戰也. 萬人一心，猶不可當，況十萬乎！其害甚矣. 不如徹圍，並兵入城. 忠見圍解，勢必自出，出則意散，易破之道也. 」既而解圍，忠果出戰，俊因擊，大破之，乘勝逐北數十裏，斬首萬餘級. 忠等遂降. 而秦頡積忿忠，遂殺之. 余眾懼不自安，複以孫夏為帥，還屯宛中. 俊急攻之. 夏走，追至西鄂精山，又破之. 複斬萬餘級，賊遂解散. 明年春，遣使者持節拜俊右車騎將軍，振旅還京師，以為光祿大夫，增邑五千，更封錢塘侯，加位特進. 以母喪去官，起家，複為將作大匠，轉少府、太僕.

自黃巾賊後，複有黑山、黃龍、白波、左校、郭大賢、於氐根、青牛角、張白騎、劉石、左髭丈八、平漢、大計、司隸、掾哉、雷公、浮雲、飛燕、白雀、楊鳳、於毒、五鹿、李大目、白繞、畦固、苦BE3A之徒，並起山谷間，不可勝數. 其大聲者稱雷公，騎白馬者為張白騎，輕便者言飛燕，多髭者號於氐根，大眼者為大目，如此稱號，各有所因. 大者二三萬，小者六七千.

賊帥常山人張燕，輕勇EC39捷，故軍中號曰飛燕. 善得士卒心，乃與中山、常山、趙郡、上党、河內諸山谷寇賊更相交通，眾至百萬，號曰黑山賊. 河北諸郡縣並被其害，朝廷不能討. 燕乃遣使至京師，奏書乞降，遂拜燕平難中郎將，使領河北諸山谷事，歲得舉孝廉、計吏.

燕後漸寇河內，逼近京師，於是出俊為河內太守，將家兵擊卻之. 其後諸賊多為袁紹所定，事在《紹傳》. 複拜俊為光祿大夫，轉頓騎，尋拜城門校尉、河南尹.

時，董卓擅政，以俊雋宿將，外甚親納而心實忌. 及關東兵盛，卓懼，數請公卿會議，徙都長安，俊輒止之. 卓雖惡俊異己，然貪其名重，乃表遷太僕，以為己副. 使者拜，俊辭不肯受. 因曰：「國家西遷，必孤天下之望，以成山東之釁，臣不見其可也. 」使者詰曰：「召君受拜而君拒之，不問徙事而君陳之，其故何也？」俊曰：「副相國，非臣所堪也；遷都計，非事所急也. 辭所不堪，言所非急，臣之宜也. 」使者曰：「遷都之事，不聞其計，就有未露，何所承受？」俊曰：「相國董卓具為臣說，所以知耳. 」使人不能屈，由是止，不為副.

卓後入關，留C765守洛陽，而俊與山東諸將通謀為內應. 既而懼為卓所襲，乃棄官奔荊州. 卓以弘農場懿為河南尹，守洛陽. 俊聞，複進兵還洛，懿走. 俊以河南殘破無所資，乃東屯中牟，移書州郡，請師討卓. 徐州刺史陶謙遣精兵三千，餘州郡稍有所給，謙乃上俊行車騎將軍. 董卓聞之，使其將李C765、郭汜等數萬人屯河南拒俊. 俊逆擊，為C765、汜所破. 俊自知不敵，留關下不敢複前.

及董卓被誅，C765、汜作戰，俊時猶在中牟. 陶謙以俊名臣，數有戰功，可委以大事，乃與諸豪傑共推俊為太師，因移檄牧伯，同討李C765等，奉迎天子. 乃奏記於俊曰：

徐州刺史陶謙、前楊州刺史周乾、琅邪相陰德、東海相劉馗、彭城相汲廉、北海相孔融、沛相袁忠、太山太守應劭、汝南太守徐DA78、前九江太守服虔、博士鄭玄等，敢言之行車騎將軍河南尹莫府：國家既曹董卓，重以李C765、郭汜之禍，幼主劫執忠良殘敝，長安隔絕，不知吉凶. 是以臨官尹人，搢紳有識，莫不憂懼，以為自非明哲雄霸之士，曷能克濟禍亂！自起兵已來，於茲三年，州郡轉相顧望，未有奮擊之功，而互爭私變，更相疑惑. 謙等並共諮諏，議消國難. 僉曰：「將軍君侯，既文且武，應運而出，凡百君子，靡不顒顒. 」故相率厲，簡選精悍，堪能深入，直旨咸陽，多持資糧，足支半歲，謹同心腹，委之元帥.

會李C765用太尉周忠、尚書賈詡策，征F651入朝. 軍吏皆憚入關，欲應陶謙等. F651曰：「以君召臣，義不俟駕，況天子詔乎！且C765、汜小豎，樊稠庸兒，無他遠略，又勢力相敵，變難必作. 吾乘其間，大事可濟. 」遂辭謙議而就C765征，複為太僕，謙等遂罷.

初平四年，代周忠為太尉，錄尚書事. 明年秋，以日食免，複行驃騎將軍事，持節鎮關東. 未發，會李C765殺樊稠，而郭汜又自疑，與C765相攻，長安中亂，故俊止不出，留拜大司農. 獻帝詔俊與太尉楊彪等十余人譬郭汜，令與李C765和. 汜不肯，遂留質俊等. 俊素剛，即日發病卒.

子晧，亦有才行，官至豫章太守.

論曰：皇甫嵩、朱俊並以上將之略，受脤倉卒之時. 及其功成師克，威聲滿天下. 值弱主蒙塵，獷賊放命，斯誠葉公投袂之幾，翟義鞠旅之日，故梁衍獻規，山東連盟，而舍格天之大業，蹈匹夫之小諒，卒狼狽虎口. 為智士笑. 豈天之長斯亂也？何智勇之不終乎！前史晉平原華嶠，稱其父光祿大夫表，每言其祖魏太尉歆稱「時人說皇甫嵩之不伐，汝豫之戰，歸功朱俊，張角之捷，本之于盧植，收名斂策，而己不有焉. 蓋功名者，世之所甚重也. 誠能不爭天下之所甚重，則怨禍不深矣」. 如皇甫公之赴履危亂，而能終以歸全者，其致不亦貴乎！故顏子願不伐善為先，斯亦行身之要與！

贊曰：黃妖沖發，嵩乃奮鉞. 孰是振旅，不居不伐. 俊捷陳、潁，亦弭於越. 言肅王命，並遘屯蹶.